شركة نيورالينك

شركة نيورالينك بالاتينية Neuralink هي شركة أمريكية مختصة فالتقنية العصبية والواجهات بين الدماغ والحاسوب. تأسست ف2016 على يد إيلون ماسك بهدف تطوير واجهات مباشرة بين النشاط العصبي ديال الإنسان والأجهزة الإلكترونية.

 الأهداف 
شركة نيورالينك كتركز على ثلاثة أهداف أساسية: أولاً، مساعدة الأشخاص اللي عندهم إعاقات حركية أو شلل. هاد التقنية كتسمح للناس اللي ما كيعرفوش يتحركو أو عندهم مشاكل فالأطراف باش يقدرو يتحكمو فالأجهزة الإلكترونية بحال الحواسيب أو الكراسي المتحركة، غير بالنشاط العصبي ديال المخ. هادشي كيعطيهم استقلالية أكبر ويحسن جودة حياتهم. ثانياً، تمكين التحكم فالأجهزة الإلكترونية مباشرة عن طريق التفكير. نيورالينك كتستعمل شرائح صغيرة كتقيس الإشارات العصبية وكتحولها لأوامر للأجهزة الإلكترونية، يعني الإنسان يقدر يتحكم فالهاتف، الكمبيوتر، أو حتى الروبوتات غير بالتفكير، بلا ما يحتاج يديه أو أصابعه. هادشي كيعطي إمكانيات جديدة للتفاعل مع التكنولوجيا بطريقة مباشرة وسريعة. ثالثاً، تطوير مستقبل الدماغ البشري وربطه بالذكاء الاصطناعي. إيلون ماسك كيشوف أن المستقبل ديال الإنسان مرتبط بالذكاء الاصطناعي، ونيورالينك بغات توسع القدرات العقلية ديال الإنسان وتخليه يقدر يواكب التطورات التكنولوجية، بحيث العقل ديال الإنسان يقدر يتفاعل مباشرة مع الآلات الذكية والأنظمة المعقدة.

 التقنية 
Neuralink كتخدم على شرائح صغيرة كتزرع فالمخ، كتقيس النشاط العصبي وكتبعث الإشارات مباشرة للأجهزة الإلكترونية. الشركة دارت تجارب ناجحة على الحيوانات وبدأت تجارب محدودة على البشر.

 التحديات والمخاطر 
كاينة بزاف التحديات والمخاطر لتتهدد الصحة: بحال زرع الشرائح فالمخ فيه مخاطر كبيرة بحال العدوى أو تلف الأعصاب. ومنساوش الأخلاقيات: بحال خلق واجهات بين المخ والكمبيوتر يطرح تساؤلات كبيرة على المجتمع. وعوتاني الخصوصية: النشاط العصبي الشخصي ممكن يكون معرض للاختراق أو الاستغلال.

 الإنجازات والتجارب 
السنةالتجربةالهدفالنتائج2019أول تجربة على الخنازيرقياس النشاط العصبيناجحة، التعرف على الإشارات2020عرض تجربة على القردةتحريك جهاز بواسطة التفكيرناجحة، القرد تحكم فالكمبيوتر2023بداية تجارب محدودة على البشراختبار الشرائح لتسجيل النشاط العصبيمستمرة، نتائج أولية إيجابية

 المستقبل 
الشركة كتركز على تطوير واجهات الدماغ مع الذكاء الاصطناعي، وكتطمح باش تساعد فالحالات الطبية وتزيد فإمكانات العقل البشري.